Վրաստանի քաղաքացու համար Եվրոպան առաջին հերթին ողջ մնալու միջոց է, ինչպես իր, այնպես էլ իր ընտանիքի համար, իսկ եվրոպացիներն օրինապահ ժողովուրդ են ու իրենց խոսքը պահել գիտեն: Այսպիսի վիճակագրություն՝ երկու ամսից էլ պակաս ժամկետում՝ մարտի 28-ից մայիսի 18-ը Վրաստանի ՆԳՆ տվյալներով Եվրոպայից արդեն արտաքսվել են 192 մարդ, ընդ որում աշխարհագրությունը բավական ընդարձակ է. 73 մարդ՝ Գերմանիայից, 16-ը՝ Իսպանիայից, 12-ը՝ Ֆրանսիայից, 11-ական՝ Բելգիայից ու Հունաստանից, 10-ական՝ Շվեդիայից ու Շվեյցարիայից, 9-ական՝ Լեհաստանից և Իտալիայից, 6-ական՝ Ավստրիայից ու Լիտվայից, 5-ական՝ Դանիայից ու Պորտուգալիայից, 4-ական՝ Նիդեռլանդներից, 1-ական՝ Մեծ Բրիտանիայից և Ֆինլանդիայից: Ինչպես երևում է ցուցակից՝ արտաքսմանը մասնակցել է եվրոպական երկրների մեծամասնությունը: